
Előterjesztés
a Közgyűlés részére
Tisztelt Közgyűlés!
A Fővárosi Közgyűlés 446/2013. (III.27.) számú határozatával jóváhagyásra került a Budapest Főváros Önkormányzata és a Főkert NZrt. által megkötött 2013. évi Zöldfelületi Közszolgáltatási Szerződés. A közszolgáltatási feladatok ellátásának ellentételezésére 2013. január 1-től 2013. december 31-ig a Fővárosi Közgyűlés 2.218 m Ft előirányzott kompenzáció összeget biztosított. 
A Közraktárak épületének (CET) kivitelezési munkái a közeljövőben befejeződnek. A helyszín funkcionálisan rendkívül összetett (Duna part kapcsolata, kikötő, sétány, park, kerékpárút, stb.), amely miatt a közeljövőben több olyan típusú terv elkészítése válik szükségessé, amelyek a Közraktárak környezetrendezését teszik lehetővé. Ahhoz, hogy az átadásra kerülő CET környezete méltó rendezést kaphasson, a NEHRU PART kertépítészeti tervezése szükséges. E feladat ellentételezésének fedezete 7.976 ezer Ft.
Az előbbiek megvalósítása a Főkert NZrt. és a Fővárosi Önkormányzat között létrejött 2013. évi Zöldfelületi Közszolgáltatási Szerződés 1. sz. módosításával lehetséges.
A Fővárosi Kertészeti Nonprofit Zrt. által a CET helyszín rendezéséhez kapcsolódóan ellátandó feladatok pénzügyi fedezetére a „93001 Általános tartalék” cím kiadási előirányzatát 7.976 ezer Ft-tal csökkenti, és ezzel egyidejűleg a „814101 Fővárosi Kertészeti Nonprofit Zrt.” cím kiadási előirányzatát 7.976 ezer Ft-tal megnöveli. A döntéshez kapcsolódó költségvetési rendelet módosítására jelen Közgyűlés külön napirendjén belül kerül sor.
Kérem a Tisztelt Közgyűlést, hogy az előterjesztést megtárgyalni és a döntési javaslatot elfogadni szíveskedjen.
Határozati javaslat
A Fővárosi Közgyűlés úgy dönt, hogy:

jóváhagyja és megköti a Főkert NZrt. és a Fővárosi Önkormányzat közötti 2013. évi Zöldfelületi Közszolgáltatási Szerződés 1. sz. módosítását az előterjesztés melléklete szerinti tartalommal.
Egyidejűleg felkéri a főpolgármestert a szerződésmódosítás aláírására.
határidő:	2013. 07.02.
felelős: 	főpolgármester

a Fővárosi Kertészeti Nonprofit Zrt-vel kötött 2013. évi Zöldfelületi Közszolgáltatási Szerződés
1. sz. módosításában szereplő új feladat végrehajtásának fedezetére egyszeri jelleggel csökkenti a „930001 Általános tartalék” cím kiadási előirányzatát 7.976 ezer Ft-tal, egyidejűleg azonos összeggel megemeli a „814101 Fővárosi Kertészeti Nonprofit Zrt.” cím kiadási, azon belül dologi kiadások előirányzatát.


Döntéshozatal módja: 
1. határozati javaslat egyszerű többség
2. határozati javaslat minősített többség

Budapest, 2013. június „   ”

